Nr. DGB/21200/21.07.2023

DIRECȚIA GENERALĂ BIODIVERSITATE

REFERAT DE APROBARE

a proiectului de ordin pentru aprobarea Planului de management al sitului Natura 2000 ROSCI0285 Codrii Seculari de la Strâmbu Băiuț

Planul de management al sitului Natura 2000 ROSCI0285 Codrii Seculari de la Strâmbu Băiuț a fost realizat de WWF Romania prin proiectul ”Elaborarea planului de management pentru situl de importanță comunitară ROSCI0285 Codrii Seculari de la Strâmbu Băiuț”, cod SMIS 2014 - 119050 derulat în perioada 21.06.2018 – 31.12.2021.

Planul de management al sitului Natura 2000 ROSCI0285 Codrii Seculari de la Strâmbu Băiuț a fost transmis de Agenţia Naţională pentru Arii Naturale Protejate către Ministerul Mediului, Apelor și Pădurilor prin adresa nr. 2216/09.08.2022. Pentru acest plan a fost emisă de către Agenția pentru Protecția Mediului Maramureș Decizia etapei de încadrare nr. 1173/03.12.2020.

Având în vedere prevederile art. 21 alin.(2) din Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenţia Naţională pentru Arii Naturale Protejate, se avizează de către Agenţia Naţională pentru Protecţia Mediului/instituţiile din subordinea acesteia, după caz, şi se aprobă prin ordin al conducătorului autorităţii publice centrale pentru protecţia mediului, cu avizul autorităţii publice centrale din domeniul culturii şi consultarea autorităţilor publice centrale din domeniul dezvoltării regionale şi administraţiei publice, agriculturii şi silviculturii.”

În urma avizării interne a prezentului proiect de Ordin pentru aprobarea Planului de management al sitului Natura ROSCI0285 Codrii Seculari de la Strâmbu Băiuț, proiectul de Ordin, referatul și planul de management vor fi postate pentru consultare publică, în baza *Legii nr. 52/2003 privind transparenţa decizională în administraţia publică, republicată,* pe site-ul Ministerul Mediului, Apelor și Pădurilor și va fi transmis spre avizare/consultare către ministerele listate în art. 21 alin. (2) și (7) din  *Ordonanţa de urgenţă a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare.*

Având în vedere cele menționate, vă rugăm să fiți de acord cu promovarea proiectului de Ordin pentru aprobarea Planului de management al sitului Natura 2000 ROSCI0285 Codrii Seculari de la Strâmbu Băiuț.

**Director general**